《呈芙蓉楷禅师》
宋代·高世则

悬崖撒手任纵横，大地虚空自坦平。照壑辉岩上借月，庵头别有一帘明。

作者简介：宋亳州蒙城人，字仲贻。高公纪子。以恩补左班殿直。累迁康州防御使，知西上阁门事。钦宗靖康间使围城金军，还擢知东上閤门使。高宗艰难时常在左右，及即位，除保静军承宣使。诏令编类元帅府事迹付史馆，召为枢密都承旨兼提举京畿监牧。绍兴初拜感德军节度使，充万寿观使，进开府仪同三司。以景灵宫使判温州，时皇族居温者多恣横，乃以勋戚重望镇之，民赖以安。卒年六十五，谥忠节。